Universis, etc. Viardus, decanus Barri super Secanam, salutem in Domino. Noveritis quod in presentia nostra constituti Haimo de Sto Ogesio miles, et Maria, uxor ejus, recognoverunt se dedisse et quictasse in perpetuum ecclesie et fratribus de Moris quatuor denarios censuales, quos dicti fratres de Moris debebant eisdem annuatim pro pratis suis de Blegny, sicut dicebant, promittentes per fides suas in manu nostra corporaliter prestitas quod contra dictam quitationem seu donationem de cetero per se vel per alium non venient nec venire facient in futurum. Actum anno Domini MºCCºLXIIº, mense martio.